Mamula

Za ostale upotrebe, pogledajte Mamula (razvrstavanje). Mamula (u pomorskim kartama uglavnom uvedeno kao Lastavica) je malo ostrvo u Jadranskom moru, u Crnoj Gori, na ulazu u Bokokotorski zaliv. Nalazi se u hercegnovskom delu zaliva, između poluostrva Luštica i Prevlaka, 3,4 nautičke milje udaljeno od Herceg Novog. Kružnog je oblika, prečnika 200 metara. Oko 80% površine ostrva zauzima tvrđava, koju je sredinom 19. veka izgradio austrougarski general Lazar Mamula, po kome je ostvro na kraju i dobilo ime. Tokom oba svetska rata tvrđava je služila kao zatvor. U Drugom svetskom ratu ga je 30. maja 1942. je preuzela fašistička Italija i tamo zatvarala partizane i antifašiste iz okolnih područja; tada je postao poznat po okrutnom postupanju. O tim zbivanjima je godine 1959. snimljen igrani film Kampo Mamula. Otok danas služi kao turistička atrakcija. Godine 2014. je izazvao pažnju kao lokacija srpskog horor-filma Mamula. Povezano Spisak ostrva Jadranskog mora Literatura Mala enciklopedija Prosveta, Treće izdanje (1985); Beograd: „Prosveta“; ISBN 86-07-00001-2 Jovan Đ. Marković (1990): Enciklopedijski geografski leksikon Jugoslavije Sarajevo: „Svjetlost“; ISBN 86-01-02651-6